Babelscape/SREDFM huggingface dataset:
Flashpoint

Το Flashpoint είναι ζωντανά ηχογραφημένο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 2 Απριλίου του 1991 μέσω της δισκογραφικής εταιρείας "Rolling Stones Records".

Οι ηχογραφήσεις του πραγματοποιήθηκαν κατά την διάρκεια της περιοδείας για την προώθηση του δίσκου ""Steel Wheels", η οποία διήρκεσε από τις 31 Αυγούστου 1989 μέχρι τις 25 Αυγούστου 1990, με το συγκρότημα να δίνει συνολικά 115 συναυλίες σε τρεις ηπείρους. Αυτή ήταν η πρώτη φορά μετά από επτά χρόνια που οι Rolling Stones βρέθηκαν στον δρόμο, πραγματοποιώντας ζωντανές εμφανίσεις και πάλι μετά την περιοδεία για το "Tattoo You".

Το άλμπουμ ανέβηκε στην έκτη θέση των βρετανικών τσαρτ και την 16η θέση του αμερικάνικου Billboard, ενώ μπήκε στο Top-10 στον Καναδά και τις περισσότερες χώρες της Ευρώπης. Βραβεύθηκε ως χρυσός δίσκος στις Ηνωμένες Πολιτείες, την Γερμανία και τον Καναδά και ως ασημένιος δίσκος στην πατρίδα του συγκροτήματος. Παράλληλα, το σινγκλ "Highwire"" γνώρισε επιτυχία, βοηθώντας την άνοδο της δημοτικότητας του δίσκου.
Ζακ Λιπσίτζ

Ο Ζακ Λιπσίτζ ("Jacques Lipchitz", 22 Αυγούστου 1891 – 16 Μαΐου 1973) ήταν Λιθουανός γλύπτης του κυβισμού.
Ο φαλακρός μαθητής

Το Ο φαλακρός μαθητής (γνωστό και ως Βέγγος, ο φαλακρός μαθητής) είναι ελληνική κωμική ταινία του 1979, σε σκηνοθεσία και παραγωγή του Ντίνου Κατσουρίδη. Το σενάριο γράφτηκε από τον ίδιο τον σκηνοθέτη, σε συνεργασία με τον Γιώργο Λαζαρίδη. Πρωταγωνιστούν οι Θανάσης Βέγγος, Βάσια Τριφύλλη και ο Τίτος Βανδής. Τη σεζόν που προβλήθηκε ήρθε πρώτη σε πωλήσεις, μεταξύ 26 ταινιών που κυκλοφόρησαν στην Ελλάδα.

Το σενάριο της ταινίας επικεντρώνεται σε έναν βιοπαλαιστή, οικογενειάρχη, τον Θανάση, ο οποίος δουλεύει 17 χρόνια στο Υπουργείο Μέτρου και Σταθμού, χωρίς να έχει πάρει καμία προαγωγή, και προσπαθεί να καλύψει τα έξοδά του, κάνοντας και δεύτερη δουλειά. Εν τέλει μαθαίνει ότι επειδή δεν έχει το απολυτήριο γυμνασίου, δεν μπορεί να προαχθεί, έτσι αποφασίζει να πάει ξανά στο σχολείο.
Glas Srpske

Το κτίριο της Glas Srpske στη [[Μπάνια Λούκα]].
Η Glas Srpske (στα σερβικά κυριλλικά: ) είναι εφημερίδα εκδιδόμενη στη Μπάνια Λούκα, πρωτεύουσα της Σερβικής Δημοκρατίας της Βοσνίας, στη Βοσνία-Ερζεγοβίνη. Σημερινός διευθυντής της είναι ο Μπόρις Ντμιτρασίνοβιτς, ενώ η Κουσμούκ Μιργιάνα είναι αρχισυντάκτης.
Κροατικό Πολιτισμικό Κέντρο της Μπάνια Λούκα

Το Κροατικό Πολιτισμικό Κέντρο της Μπάνια Λούκα (στα κροατικά: , συντομευμένο σε HKC) είναι πολιτισμικό ίδρυμα ευρισκόμενο στη Μπάνια Λούκα, πρωτεύουσα της Σερβικής Δημοκρατίας της Βοσνίας, στη Βοσνία-Ερζεγοβίνη. Ως στόχο έχει την διατήρηση του κροατικού πολιτισμού και ταυτότητας και, μέσω του εκδοτικού του οίκου, "Pečat", την προώθηση της λογοτεχνικής δημιουργίας στη Βοσνία-Ερζεγοβίνη και, κυρίως, στην περιοχή της Μπάνια Λούκα.
Super Mario Bros. 3

Το Super Mario Bros. 3 είναι ένα βιντεοπαιχνίδι πλατφόρμας, που αναπτύχθηκε από τη Nintendo Entertainment Analysis and Development και εκδόθηκε από τη Nintendo για το Nintendo Entertainment System. Κυκλοφόρησε στην Ιαπωνία στις 23 Οκτωβρίου 1988, λίγους μήνες μετά την κυκλοφορία του αμερικάνικου Super Mario Bros. 2 και, αργότερα, στην Αμερική στις 9 Φεβρουαρίου 1990. Κυκλοφόρησε, επίσης, και στην Ευρώπη στις 29 Αυγούστου 1991. Βελτιωμένα remakes είχαν επίσης κυκλοφορήσει για το Super NES, το 1993, ως μέρος του Super Mario All-Stars και το 2003 για το Game Boy Advance. Το παιχνίδι έχει επίσης επανακυκλοφορήσει για το Virtual Console για το Wii, Nintendo 3DS και το Wii U.

Το "Super Mario Bros. 3" έχει δεχτεί πολύ καλές κριτικές και θεωρείται ως ένα από τα καλύτερα παιχνίδια που κυκλοφόρησαν ποτέ. Είχε γνωρίσει, επίσης, μεγάλη επιτυχία μέσω της ταινίας "The Wizard", στην Αμερική. Το "Super Mario Bros. 3" είναι το τρίτο παιχνίδι του Nintendo Entertainment System με τις περισσότερες πωλήσεις, έχοντας πωλήσει 17 εκατομμύρια αντίτυπα παγκοσμίως.
Nezavisne Novine

Οι Nezavisne Novine (στα σερβικά κυριλλικά: ) είναι εφημερίδα εκδιδόμενη στη Μπάνια Λούκα, πρωτεύουσα της Σερβικής Δημοκρατίας της Βοσνίας, στη Βοσνία-Ερζεγοβίνη. Ιδρύθηκε από τον Ζέλικο Κόπανγια τον Δεκέμβριο του 1995. Ο σημερινός Πρωθυπουργός της Σερβικής Δημοκρατίας, Μίλοραντ Ντόντικ, της παρείχε στήριξη, μεταξύ άλλων, παρέχοντάς της οικονομική ενίσχυση κατά την εκδοτική της εκκίνηση. Το 2001, κυκλοφορούσε σε αντίτυπα, ενώ, το 2008, μεταξύ και αντίτυπα. Για αρκετό καιρό, αρχισυντάκτης της ήταν ο Ντράγκαν Γιέρινιτς, ενώ, από το 2009, την θέση του έχει πάρει η Μποργιάνα Ραντμάνοβιτς-Πέτροβιτς.
Αρχεία της Σερβικής Δημοκρατίας

Τα Αρχεία της Σερβικής Δημοκρατίας (στα σερβικά κυριλλικά: , στα σερβικά λατινικά: ) ευρίσκονται στη Μπάνια Λούκα, πρωτεύουσα της Σερβικής Δημοκρατίας της Βοσνίας, στη Βοσνία-Ερζεγοβίνη. Υπό την σημερινή τους μορφή, ιδρύθηκαν το 1992 για την διατήρηση, την διαχείριση και την διάθεση προς το κοινό των εγγράφων που αφορούν τη Σερβική Δημοκρατία. Υπάγονται στο Υπουργείο Παιδείας και Πολιτισμού της Σερβικής Δημοκρατίας της Βοσνίας.

Οι ιδιοκτησίες και οι συλλογές των αρχείων είναι εγγεγραμμένα στον κατάλογο των εθνικών μνημείων της Βοσνίας-Ερζεγοβίνης. Το κτίριο, γνωστό ως "αυτοκρατορική οικία", είναι και αυτό εγγεγραμμένο στον συγκεκριμένο κατάλογο.
Voodoo Lounge

Το Voodoo Lounge είναι το 20ο βρετανικό και 22ο αμερικάνικο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 11 Ιουλίου του 1994 μέσω της δισκογραφικής εταιρείας "Virgin Records".

Αυτό ήταν το πρώτο άλμπουμ που ηχογράφησε το συγκρότημα ως τετραμελές σχήμα, μετά την αποχώρηση του Μπιλ Γουάιμαν. Την θέση του πήρε ο Ντάριλ Τζόουνς, χωρίς να γίνει ποτέ επίσημο μέλος των Rolling Stones. Η ηχογράφηση του "Voodoo Lounge" πραγματοποιήθηκε στα τέλη του 1993 στα "Windmill Lane Studios" του Δουβλίνου και στις αρχές της επόμενης χρονιάς στα "A&M Studios" του Λος Άντζελες.

Ο δίσκος τους έδωσε το πρώτο τους βραβείο Γκράμι στην κατηγορία του καλύτερου rock άλμπουμ, όπως και τον πρώτο τους # 1 δίσκο στα τσαρτ της Μεγάλης Βρετανίας μετά το ""Emotional Rescue" του 1980. Επίσης, σκαρφάλωσε στην κορυφή του καταλόγου επιτυχιών στην Αυστρία, την Αυστραλία, τον Καναδά, την Ολλανδία, την Γερμανία, τη Νέα Ζηλανδία και την Ελβετία.

Παράλληλα, τέσσερα σινγκλ κυκλοφόρησαν για την προώθηση του δίσκου, με το "Love Is Strong" να μπαίνει στο βρετανικό Top-20 και τα "You Got Me Rocking", "Out of Tears" και "I Go Wild"" να σκαρφαλώνουν στο Top-40.
Europa Universalis IV

Το Europa Universalis IV είναι παιχνίδι στρατηγικής μεγάλης κλίμακας που αναπτύχθηκε από την Paradox Development Studio. Η διανομή έγινε από την Paradox Interactive. Κυκλοφόρησε στις 13 Αυγούστου 2013.

Στο παιχνίδι ο παίκτης διαλέγει ένα ιστορικά τοποθετημένο έθνος και διεξάγει πόλεμο, διπλωματία, αποικισμό και διαχείριση οικονομίας.
Tus Airways

Η Tus Airways είναι αεροπορική εταιρεία που εδρεύει στην Κύπρο. Η κύρια βάση της είναι το Διεθνές αεροδρόμιο Λάρνακας. Είναι η πρώτη κυπριακή αεροπορική εταιρεία που ιδρύθηκε μετά τη διάλυση της Cyprus Airways το 2015. Η εταιρεία ιδρύθηκε τον Ιούνιο του 2015 και ξεκίνησε πτήσεις από τη Λάρνακα στις 14 Φεβρουαρίου 2016. Οι προορισμοί της περιλαμβάνουν το Ισραήλ, την Ελλάδα και την Ιταλία. Μετά την πανδημία του νέου κορονοϊού (Covid-19), η Tus Airways δεν έχει ακόμα αρχίσει το πτητικό έργο της, με το να παραμένει άγνωστο αν θα κλείσει οριστικά.
Επαρχία Δυτικής Ευρώπης

Η Επαρχία Δυτικής Ευρώπης (στα σερβικά κυριλλικά: , στα σερβικά λατινικά: ) είναι επαρχία, δηλαδή περιφέρεια της Σερβικής Ορθόδοξης Εκκλησίας. Έδρα της είναι το Παρίσι, ενώ, από το 2016, επικεφαλής της είναι ο Επίσκοπος Λούκα.

Η Επαρχία Δυτικής Ευρώπης αντιστοιχεί στα εδάφη της Γαλλίας, του Βελγίου, της Ισπανίας, της Ολλανδίας και του Λουξεμβούργου.
Σρτζαν Άλεξιτς

Ο Σρτζαν Άλεξιτς (στα σερβικα: Срђан Алексић) (1966- 27 Ιανουαρίου 1993) ήταν στρατιώτης του σερβοβοσνιακού στρατού στη διάρκεια του Πολέμου στη Βοσνία. 

Πέθανε στις 27 Ιανουαρίου 1993 στο νοσοκομείο όπου είχε μεταφερθεί λίγες μέρες νωρίτερα, σε κωματώδη κατάσταση, ύστερα από επίθεση που δέχτηκε από Σερβοβόσνιους στρατιώτες, όταν παρενέβη για να σώσει έναν Βόσνιο φίλο του, που οι στρατιώτες χτυπούσαν στην μέση του δρόμου.

Για τη θυσία του ο Σρτζαν Άλεξιτς τιμήθηκε μετά θάνατον με το Χρυσό Μετάλλιο Μίλαν Όμπιλιτς ενώ το όνομά του δόθηκε σε δρόμους σε διάφορες πόλεις της πρώην Γιουγκοσλαβίας.
Αγιαβαζί

Η Αγιαβαζί (Ayyavazhi) (Ταμίλ: அய்யாவழி, Μαγιαλάμ: അയ്യാവഴി Αγιαβαλί , «Μονοπάτι του Κυρίου") είναι ενοθεϊστική πίστη της Νότιας Ινδίας. Αναφέρεται ως ανεξάρτητη μονιστική θρησκεία σε πολλές εφημερίδες, κυβερνητικές εκθέσεις και από ακαδημαϊκούς ερευνητές. Στις απογραφές της Ινδίας, ωστόσο, η πλειοψηφία των οπαδών της δηλώνει ως θρήσκευμα τον ινδουισμό. Ως εκ τούτου, η Αγιαβαζί θεωρείται επίσης κλάδος του ινδουισμού.

Η "αγιαβαζί" επικεντρώνεται στη ζωή και κηρύγματα του Αγιά Βαϊκουντάρ. Οι ιδέες και η φιλοσοφία της βασίζονται στα ιερά κείμενα "Ακιλαθιράτου Αμανάι" (Akilathirattu Ammanai) και "Αρούλ Νουλ" (Arul Nool). Συνεπώς, ο Βαϊκουντάρ είναι "Purna avatar" της θεότητας Ναραγιάνα. Ως θρησκεία μοιράζεται πολλές ιδέες με τον ινδουισμό σε ό,τι αφορά στην μυθολογία και την πρακτική του, αλλά διαφέρει σημαντικά όσον αφορά τις έννοιες του καλού και του κακού και του ντάρμα, ταξινομείται δε ως νταρμική πίστη, εξαιτίας του γεγονότος ότι εστιάζεται στο "ντάρμα". 

Η αγιαβαζί τράβηξε για πρώτη φορά την προσοχή του κοινού στο 19ο αιώνα ως ινδουιστική αίρεση. Οι δραστηριότητες του Βαϊκουντάρ και ο αυξανόμενος αριθμός πιστών προκάλεσαν πιέσεις για αναμόρφωση και επανάσταση κατά τον 19ο αιώνα στο βασίλειο του Τραβανκόρ και την κοινωνία των Ταμίλ, αιφνιδιάζοντας το φεουδαρχικό κοινωνικό σύστημα της νότιας Ινδίας. Επίσης, έδωσε ώθηση για μια σειρά μεταρρυθμιστικών κινημάτων, συμπεριλαμβανομένων εκείνων των γκουρού Ναραγιάνα και Ραμαλίνγκα Σουαμιγκάλ.

Αν και οι πιστοί της θρησκείας έχουν εξαπλωθεί σε όλη την Ινδία, μεγάλη δημογραφική συγκέντρωση παρατηρείται στη Νότια Ινδία, ειδικότερα στο Ταμίλ Ναντού και την Κεράλα. Ο αριθμός των πιστών εκτιμάται ότι κυμαίνεται μεταξύ 8.000.000 και 10.000.000, αν και ο ακριβής αριθμός είναι άγνωστος, αφού οι πιστοί αναφέρονται και ως Ινδουιστές σε διαφορετικές απογραφές.
Μπουχίγκουε

Η πόλη Μπουχίγκουε (Αγγλικά: "Buhigwe (Rural Ward)" και Σουαχίλι: "Buhigwe (vijijini)"), είναι η ονομασία της επαρχιακής πρωτεύουσας της Περιοχής Μπουχίγκουε "(Buhigwe District)" στην Περιφέρεια Κιγκόμα "(Kigoma Region)", της Τανζανίας.

Κατά την απογραφή του 2012, ο πληθυσμός στο Αγροτικό Τμήμα Μπουχίγκουε "(Buhigwe Rural Ward))", ήταν 15.224 άτομα.
Κακόνκο

Η πόλη Κακόνκο (Αγγλικά: "Kakonko (Rural Ward)" και Σουαχίλι: "Kakonko (vijijini)"), είναι η ονομασία της επαρχιακής πρωτεύουσας της Περιοχής Κακόνκο "(Kakonko District)" στην Περιφέρεια Κιγκόμα "(Kigoma Region)", της Τανζανίας.

Κατά την απογραφή του 2012, ο πληθυσμός στο Αγροτικό Τμήμα Κακόνκο "(Kakonko Rural Ward))", ήταν 21.827 άτομα.
Περιοχή Μπουτιάμα

Η Περιοχή Μπουτιάμα (Αγγλικά: "Butiama District", Σουαχίλι: "Wilaya ya Butiama"), είναι μία από τις επτά περιοχές στην Περιφέρεια Μάρα της Τανζανίας. Συνορεύει στα βόρεια με την Αστική Περιοχή Μουσόμα "(Musoma Urban District)", την Περιοχή Ρορύα "(Rorya District)" και την Περιοχή Ταρίμε "(Tarime District)", ανατολικά από την Περιοχή Σερενγκέτι "(Serengeti District)", στα νότια από την Περιοχή Μπούντα "(Bunda District)" και δυτικά από τη Λίμνη Βικτόρια "(Lake Victoria)".

Η επαρχιακή πόλη διοίκησης, επίσης ονομάζεται Μπουτιάμα "(Butiama)" και είναι η πόλη γέννησης αλλά και ταφής του "Julius Nyerere". Εκεί, βρίσκεται το "Μουσειακό Κέντρο του Δασκάλου Νυερέρε" "("Mwalimu Nyerere Museum Centre")".

Ο αυτόχθονας λαός στην περιοχή είναι οι Ζανάκι "(Zanaki)".

Κατά το 2012, στην Εθνική Απογραφή της Τανζανίας, ο πληθυσμός στην Επαρχία Μπουτιάμα "(Butiama District)" ήταν 241.732 άτομα.
Περιοχή Μπαριάντι

Η Περιοχή Μπαριάντι (Αγγλικά: "Bariadi District", Σουαχίλι: "Wilaya ya Bariadi"), είναι μία από τις πέντε περιοχές στην Περιφέρεια Σιμίγιου της Τανζανίας. Συνορεύει στα βόρεια με την Περιφέρεια Μάρα "(Mara Region)", ανατολικά με την Περιφέρεια Αρούσα "(Arusha Region)", στα νότια με την Περιοχή Ιτιλίμα "(Itilima District)" και δυτικά με την Περιφέρεια Μουάνζα "(Mwanza Region)".
Κατά το 2002, στην Εθνική Απογραφή της Τανζανίας, ο πληθυσμός στην Επαρχία Μπαριάντι "(Bariadi District)" ήταν 605.509 άτομα.
Περιφέρεια Μάρα

Η Περιφέρεια Μάρα (Αγγλικά: "Mara Region", Σουαχίλι: "Mkoa wa Mara"), είναι μια από τις 30 διοικητικές περιφέρειες Τανζανίας.
Περιφερειακή πρωτεύουσα, είναι ο δήμος Μουσόμα "(Musoma)".

Κατά το 2012, σύμφωνα με την εθνική απογραφή, η περιοχή είχε πληθυσμό 1.743.830 άτομα, τα οποία ήταν χαμηλότερα από την προ-απογραφής εκτίμηση των 1.963.460 ατόμων. Για το διάστημα 2002-2012, ο μέσος ετήσιος ρυθμός αύξησης του πληθυσμού στην περιφέρεια, ήταν 2,5 τοις εκατό, ο δέκατος τρίτος υψηλότερος στη χώρα. ήταν επίσης η δωδέκατη πιο πυκνοκατοικημένη περιοχή με 80 άτομα ανά τετραγωνικό χιλιόμετρο.

Συνορεύει βορειοανατολικά με τις Κομητείες Νάροκ "(Narok County)" και Μιγκόρι "(Migori County)" στην Κένυα, νοτιοανατολικά με την Περιφέρεια Αρούσα "(Arusha Region)", νότια συνορεύει με τις γειτονικές Περιφέρειες Μουάνζα "(Mwanza Region)" και Σιμίγιου "(Simiyu Region)" και απέναντι από τη Λίμνη Βικτόρια "(Lake Victoria)" -στα δυτικά- με την Περιφέρεια Καγκέρα "(Kagera Region)".

Η Περιφέρεια Μάρα "(Mara Region)", ήταν και ο τόπος κατοικίας του πρώτου προέδρου της Τανζανίας, Τζούλιους Νυερέρε "(Julius Nyerere)", επίσης, είναι και η γενέτειρα του μουσικής Μπένγκα "(Benga music)".
Αστική Περιοχή Μουσόμα

Η Αστική Περιοχή Μουσόμα (Αγγλικά: "Musoma Urban District", Σουαχίλι: "Wilaya ya Musoma Mjini"), είναι μια από τις επτά περιφέρειες στην Περιφέρεια Μάρα "(Mara Region)" της Τανζανίας. Η επαρχία συνορεύει στα βόρεια με τη Λίμνη Βικτόρια "(Lake Victoria)", νότια με την Περιοχή Μπουτιάμα "(Butiama District)".

Το διοικητικό της κέντρο είναι η πόλη Μουσόμα "(Musoma)".

Κατά το 2012, στην Εθνική Απογραφή της Τανζανίας, ο πληθυσμός στην Αστική Επαρχία Μουσόμα "(Musoma Urban District)" ήταν 134.327 άτομα.
Αγροτική Περιοχή Μουσόμα

Η Αγροτική Περιοχή Μουσόμα (Αγγλικά: "Musoma Rural District", Σουαχίλι: "Wilaya ya Musoma Vijijini"), είναι μια από τις επτά περιφέρειες στην Περιφέρεια Μάρα "(Mara Region)" της Τανζανίας. Η επαρχία συνορεύει στα ανατολικά με την Περιοχή Μπουτιάμα "(Butiama District)", νότια με την Περιοχή Μπούντα "(Bunda District)" και δυτικά και βόρεια με τη Λίμνη Βικτόρια "(Lake Victoria)".

Το διοικητικό της κέντρο είναι η πόλη Μουσόμα "(Musoma)".

Κατά το 2012, στην Εθνική Απογραφή της Τανζανίας, ο πληθυσμός στην Αγροτική Επαρχία Μουσόμα "(Musoma Rural District)" ήταν 178.356 άτομα.
Γυμναστικός Σύλλογος «Τα Παγκύπρια»

Ο Γυμναστικός Σύλλογος «Τα Παγκύπρια» (ΓΣΠ, , διαβάζεται «ΓαΣιΠί») είναι κυπριακός γυμναστικός σύλλογος με έδρα τη Λευκωσία.
Περιοχή Μπούντα

Η Περιοχή Μπούντα (Αγγλικά: "Bunda District", Σουαχίλι: "Wilaya ya Bunda"), είναι μία από τις επτά περιοχές στην Περιφέρεια Μάρα της Τανζανίας. Συνορεύει στα βόρεια με την Αγροτική Περιοχή Μουσόμα "(Musoma Rural District)" και την Περιοχή Μπουτιάμα "(Butiama District)", ανατολικά από την Περιοχή Σερενγκέτι "(Serengeti District)", στα νότια από την Περιοχή Μπαριάντι "(Bariadi District)" και την Περιοχή Μπουσέγκα "(Busega District)" και δυτικά από τη Λίμνη Βικτόρια "(Lake Victoria)". Η επαρχιακή πόλη διοίκησης, επίσης ονομάζεται Μπούντα "(Bunda)" και βρίσκεται στη βορά-νότου υπέρ-εθνικό ασφαλτοστρωμένο αυτοκινητόδρομο Κένυας - Ζάμπιας, μέσω της Ταρίμε "(Tarime)" και τις παραλίμνιους δήμους Μουσόμα "(Musoma)", Μουάνζα "(Mwanza)" και κατόπιν προς Μπέυα "(Mbeya)" στη νότια Τανζανία. Η Περιοχή έχει τέσσερις τομείς, τους: Κενκομπύο "(Kenkombyo)", Νανσίμο "(Nansimo)", Σερενγκέτι "(Serengeti)" και Τσαμουρίχο "(Chamuriho)".

Η πόλη Μπούντα "(Bunda)", είναι μια μικρή πόλη 70 χλμ. νότια της Μουσόμα "(Musoma)" και δυτικά του Εθνικό Πάρκο Σερενγκέτι "(Serengeti National Park)". Χρησιμεύει δε ως η διοικητική πρωτεύουσα της Περιοχής.

Κατά το 2012, στην Εθνική Απογραφή της Τανζανίας, ο πληθυσμός στην Περιοχή Μπούντα "(Bunda District)" ήταν 335.061 άτομα.
Χρήστος Τουμανίδης

Ο Χρήστος Τουμανίδης είναι Έλληνας ποιητής που γεννήθηκε τον Μάιο του 1952, στη Λιθαριά της Πέλλας. Ανήκει στη λεγόμενη "ποιητική γενιά του ‘70". Ξεκίνησε τις εγκύκλιες σπουδές του στη Νάουσα και τις ολοκλήρωσε στην Αθήνα. Παράλληλα με τη δημιουργική του προσπάθεια, άσκησε το επάγγελμα του Δικαστικού Επιμελητή στο Εφετείο της Αθήνας, από το 1983 έως την άνοιξη του 2016. Στα γράμματα εμφανίστηκε το 1978, με την ποιητική συλλογή "Αστάθμητα". Καθοριστική για την πνευματική του πορεία υπήρξε η γνωριμία του με τον Γιάννη Ρίτσο, το 1975, πλάι στον οποίο μυήθηκε στα μυστικά της ποιητικής δημιουργίας.
Γυμναστικός Σύλλογος «Τα Ολύμπια»

Ο Γυμναστικός Σύλλογος «Τα Ολύμπια» (ΓΣΟ, , διαβάζεται «ΓαΣιΌ») είναι κυπριακός γυμναστικός σύλλογος με έδρα τη Λεμεσό. Είναι ο αρχαιότερος αθλητικός σύλλογος της Κύπρου και δεύτερος αρχαιότερος σύλλογος στον ελληνικό χώρο μετά τον Πανελλήνιο.
Κιτάλφα

Ο Κιτάλφα είναι ο α αστέρας του αστερισμού Ιππάριον. Το όνομά του προέρχεται από την Αραβική έκφραση Al Kitah al Faras (= Τμήμα Αλόγου). Ο αστέρας α Ιππαρίου είναι μάλλον αμυδρός με φαινόμενο μέγεθος 3,92. Ο Κιτάλφα είναι φασματοσκοπικώς διπλός αστέρας. Είναι κίτρινος γίγαντας, με φασματικό τύπο G0III. Έχει μάζα 2,72 φορές μεγαλύτερη από την ηλιακή και εκτιμώμενη περίοδο περιφοράς 98,8 μέρες.
Γυμναστικός Σύλλογος «Ο Ζήνων»

Ο Γυμναστικός Σύλλογος «Ο Ζήνων» (ΓΣΖ, , διαβάζεται «ΓαΣιΖί») είναι κυπριακός γυμναστικός σύλλογος με έδρα τη Λάρνακα.
Μοχάμεντ Νασίρι

Ο Μοχάμεντ Νασίρι, (Αραβικά: محمد الناصري, γεννήθηκε 31 Ιουλίου 1973) είναι μαροκινής καταγωγής περιφερειακός διευθυντής του οργανισμού (UN Women), στην περιφέρεια των Αραβικών Κρατών για τα Ηνωμένα Έθνη στην οντότητα Ισότητα των Φύλων για την ενδυνάμωση της θέσης της γυναίκας. Είναι ο πρώτος άνδρας που κατέκτησε παρόμοια θέση στον συγκεκριμένο οργανισμό και ο μοναδικός μέχρι σήμερα. Ως ανώτερος αξιωματούχος των Ηνωμένων Εθνών, ο Νασίρι υπηρέτησε τον ΟΗΕ για πάνω από δύο δεκαετίες. Πριν τη σημερινή του θέση, διατέλεσε αναπληρωτής περιφερειακός διευθυντής στον ίδιο οργανισμό και περιφέρεια.
Γυμναστικός Σύλλογος «Ευαγόρας»

Ο Γυμναστικός Σύλλογος «Ευαγόρας» (ΓΣΕ, , διαβάζεται «ΓαΣιΈ») είναι κυπριακός γυμναστικός σύλλογος με έδρα την Αμμόχωστο.
Δημοκρατία του Ούζιτσε

Η Δημοκρατία του Ούζιτσε (στα σερβικά: και ) ήταν κατεχόμενο έδαφος, στην διάρκεια του φθινοπώρου του 1941 στα δυτικά της Σερβίας η οποία ευρισκόταν υπό ναζιστικό έλεγχο, από τους Παρτιζάνους Κομμουνιστές του Τίτο. Κυριότερο κέντρο του εδάφους των Παρτιζάνων ήταν η πόλη του Ούζιτσε, από την οποία και προήλθε το όνομα αυτού. Ανακατελήφθη από τους Γερμανούς τον Δεκέμβριο του ιδίου έτους.

Η Δημοκρατία του Ούζιτσε ήταν επίσης γνωστή ως Σοβιετική Δημοκρατία του Ούζιτσε (στα σερβικά: και ) ή, με περισσότερο οικείο τρόπο, ως Σοβιετία (στα σερβικά : και ).
Αποστολή Παρατηρητών των Ηνωμένων Εθνών στη Λιβερία

Η Αποστολή Παρατηρητών των Ηνωμένων Εθνών στη Λιβερία (UNOMIL) ήταν ειρηνευτική αποστολή των Ηνωμένων Εθνών στη Λιβερία. Δημιουργήθηκε με το ψήφισμα 866 (1993) του Συμβουλίου Ασφαλείας του ΟΗΕ και έδρευε στην πρωτεύουσα Μονρόβια.

Η UNOMIL δημιουργήθηκε ως μέρος της συμφωνίας του Κοτονού για να υποστηρίξει τις προσπάθειες της Οικονομικής Κοινότητας των Κρατών της Δυτικής Αφρικής (ECOWAS) στη Λιβερία κατά τη διάρκεια του πρώτου εμφυλίου πολέμου της Λιβερίας (1989-1996). Η αρχική εντολή της ήταν να παρακολουθεί την εφαρμογή των ειρηνευτικών συμφωνιών μεταξύ των αντιμαχομένων της Λιβερίας, να διερευνήσει τις παραβιάσεις της κατάπαυσης του πυρός, να βοηθήσει στην ανασυγκρότηση, στον αφοπλισμό των μαχητών, τη διευκόλυνση της ανθρωπιστικής βοήθειας, να διερευνήσει τις παραβιάσεις των ανθρωπίνων δικαιωμάτων και να επιβλέψει τις εκλογικές διαδικασίες. Κατά τη διάρκεια της θητείας της, η UNOMIL παρείχε υλικοτεχνική βοήθεια, ενώ η Ομάδα Παρακολούθησης της Δυτικοαφρικανικής Οικονομικής και Νομισματικής Ένωσης ήταν υπεύθυνη για ζητήματα ασφαλείας. Επίσης, ανέλαβε εκστρατείες ενημέρωσης του κοινού με στόχο την εκπαίδευση των ψηφοφόρων. 

Αντικαταστάθηκε από την αποστολή των Ηνωμένων Εθνών στη Λιβερία, που δημιουργήθηκε τον Σεπτέμβριο του 2003.
Γυμναστικός Σύλλογος «Ο Κόροιβος»

Ο Γυμναστικός Σύλλογος «Ο Κόροιβος» (ΓΣΚ) είναι κυπριακός γυμναστικός σύλλογος με έδρα την Πάφο.
Μην είδατε τον Παναή;

Το Μην είδατε τον Παναή; (γνωστό και ως Καταζητείται: ο Βέγγος ή Βέγγος, ο τρεχάλας) είναι ελληνική κινηματογραφική, ασπρόμαυρη, κωμική ταινία του 1962, σε σκηνοθεσία Ορέστη Λάσκου. Το σενάριο γράφτηκε από τον Ναπολέοντα Ελευθερίου. Πρωταγωνιστούν οι Θανάσης Βέγγος, Ανδρέας Μπάρκουλης και Χριστίνα Αποστόλου.

Η ταινία επικεντρώνεται σε δύο γκαρσόνια (τον Φάνη και τον Πανάη), τα οποία αναγκάζονται να φύγουν από το κέντρο που δουλεύουν, και να εξαφανιστούν γιατί μία ερωμένη θα ψάξει να βρει τον έναν από τους δύο. Τελικά διαφεύγουν στη Χαλκίδα, όπου και τους περιμένουν νέες περιπέτειες με γυναίκες, οι οποίες θα καταλήξουν σε γάμο, όμως ο Παναής, θα το σκάσει την πρώτη νύχτα του γάμου.
Νίκλας Ζύλε

Ο Νίκλας Ζύλε ("Niklas Süle", γεννημένος στις 3 Σεπτεμβρίου 1995) είναι Γερμανός ποδοσφαιριστής, ο οποίος αγωνίζεται ως κεντρικός αμυντικός για λογαριασμό της Μπάγερν Μονάχου.
Καλλίνικος Δελικάνης

Ο Καλλίνικος Δελικάνης (ή Δεληκάνης) γεννήθηκε στην Λέσβο το 1855. Σπούδασε στην Ρώμη και εκεί ασπάστηκε τον Ρωμαιοκαθολικισμό και χειροτονήθηκε διάκονος και πρεσβύτερος. Το 1885 έγινε δεκτός στην Ορθοδοξία ως πρεσβύτερος και υπηρέτησε στην ενορία Ευαγγελιστρίας Προπόδων Ταταούλων Κωνσταντινουπόλεως. Διέτελεσε επίσης Επόπτης των Σχολών Κωνσταντινουπόλεως, Ιεροκήρυκας της Κοινότητας του Πέραν, Αρχειοφύλακας του Οικουμενικού Πατριαρχείου και Αρχισυντάκτης του επίσημου περιοδικού του Πατριαρχείου «Εκκλησιαστική Αλήθεια».

Στις 13 Σεπτεμβρίου 1909 χειροτονήθηκε στον Πατριαρχικό Ναό του Αγίου Γεωργίου στο Φανάρι Μητροπολίτης Βελεγράδων (Βερατίου). Στις 23 Ιουνίου 1911 εξελέγη Μητροπολίτης Βεροίας και στις 16 Οκτωβρίου του 1912 υποδέχτηκε στην πόλη τον ελληνικό απελευθερωτικό στρατό και τον διάδοχο Κωνσταντίνο. Ο Καλλίνικος ήταν ο πρώτος που τέλεσε λειτουργία στον ιστορικό παλαιό μητροπολιτικό ναό αγίων Αποστόλων Πέτρου και Παύλου Βεροίας (Παλαιά Μητρόπολις) μετά την απελευθέρωση της πόλης. Το 1920, ως βενιζελικός, αναγκάστηκε να εγκαταλείψει την πόλη μετά την εκλογική νίκη της αντιβενιζελικής παράταξης και παρέμεινε τυπικά Μητροπολίτης ως τις 25 Νοεμβρίου 1921, οπότε εξελέγη Μητροπολίτης Κυζίκου.

Στις 10 Φεβρουαρίου 1922 εγκαταστάθηκε στη Μητρόπολη Κυζίκου και στις 26 Ιουλίου 1932 εξελέγη Μητροπολίτης Καισαρείας. Απεβίωσε στη Χάλκη των Πριγκηποννήσων στις 11 Ιανουαρίου 1934.
Λέιμα Γκμπόουι

Η Λέιμα Γκμπόουι (Leymah Roberta Gbowee) (γεν. 1 Φεβρουαρίου, 1972) είναι λιβεριανή ακτιβίστρια για την ειρήνη, υπεύθυνη για την καθοδήγηση του γυναικείου κινήματος Μαζική Δράση των Γυναικών της Λιβερίας για την Ειρήνη, που βοήθησε στον τερματισμό του δεύτερου λιβεριανού εμφύλιου πολέμου το 2003. Οι προσπάθειές της για τον τερματισμό του πολέμου, μαζί με τη συνεργάτη της Έλεν Τζόνσον Σίρλιφ, και ο αγώνας της κατά την περίοδο ειρήνης επέτρεψαν τις ελεύθερες εκλογές του 2005, που κέρδισε η Σίρλιφ. Στην Γκμπόουι, την Σίρλιφ και την Ταουακούλ Κάρμαν απονεμήθηκε το 2011 το βραβείο Νόμπελ Ειρήνης για τον ειρηνικό αγώνα τους για την ασφάλεια των γυναικών και για τα δικαιώματα των γυναικών, καθώς και για την πλήρη συμμετοχή τους στις εργασίες οικοδόμησης της ειρήνης»
Καλιφά Τραορέ

Ο Καλιφά Τραορέ, γεννημένος στις 16 Φεβρουαρίου 1991 στο Μπαμακό, είναι Μαλιανός ποδοσφαιριστής, ο οποίος αγωνίζεται ως αμυντικός για λογαριασμό της Λεζ Ερμπιέ, υπό την μορφή δανεισμού από την Ανζέ ΣΚΟ.
Ζέρσον Σάντος ντα Σίλβα

Ο Ζέρσον Σάντος ντα Σίλβα (γεννημένος στις 20 Μαΐου 1997), περισσότερο γνωστός ως Ζέρσον, είναι Βραζιλιάνος ποδοσφαιριστής, ο οποίος αγωνίζεται ως επιθετικός μέσος για λογαριασμό της βραζιλιάνικης Φλαμένγκο και της Βραζιλίας Κ-23. Έχει ανακοινωθεί από τη γαλλική Μαρσέιγ από την Α' Κατηγορία Γαλλίας ως η νέα του ομάδα από τον Ιούλιο του 2021, στην οποία θα ενσωματωθεί κάπου στο πρώτο μισό του Ιουλίου.
Ντανίλο Μπαρμπόζα

Ο Ντανίλο Μπαρμπόζα ντα Σίλβα (γεννημένος στις 28 Φεβρουαρίου 1996), περισσότερο γνωστός ως Ντανίλο, είναι Βραζιλιάνος επαγγελματίας ποδοσφαιριστής ο οποίος αγωνίζεται ως αμυντικός μέσος για λογαριασμό της γαλλικής Νις.
Ρίχεντλι Μπάζοερ

Ο Ρίχεντλι Μπάζοερ (γεννημένος στις 12 Οκτωβρίου 1996) είναι Ολλανδός ποδοσφαιριστής ο οποίος αγωνίζεται ως κεντρικός μέσος για λογαριασμό του ΑΦΚ Άγιαξ στην ολλανδική Ερεντιβίζιε.
Γιούλιαν Μπραντ

Ο Γιούλιαν Μπραντ ("Julian Brandt", γεννημένος στις 2 Μαΐου 1996) είναι Γερμανός επαγγελματίας ποδοσφαιριστής ο οποίος αγωνίζεται ως χαφ για λογαριασμό της γερμανικής Μπορούσια Ντόρτμουντ.

Ο Μπραντ πραγματοποίησε περισσότερες από 55 συνολικά συμμετοχών με τις νεανικές ηλικιακές κατηγορίες της Εθνικής Γερμανίας, αγωνιζόμενος σε καθεμία ηλικιακή κατηγορία από την U15 έως την U21. Ήταν στέλεχος της ομάδας η οποία κατέκτησε το Ευρωπαϊκό Πρωτάθλημα U19 του 2014.
Τορπέντο-ΖΙΛ

Η Τορπέντο-ΖΙΛ (ρωσικά: Торпедо-ЗИЛ) ήταν ρωσικός ποδοσφαιρικός σύλλογος από τη Μόσχα, η οποία υπήρξε το διάστημα απο το 2005 έως το 2011.
Μπομπ Μπάλαμπαν

O Μπομπ Μπάλαμπαν (1945) είναι Αμερικανός ηθοποιός, σκηνοθέτης και παραγωγός.

Έχει κερδίσει το βραβείο BAFTA, το βραβείο Satellite και το βραβείο Σωματείου Ηθοποιών για την ταινία "Έγκλημα στο Γκόσφορντ Παρκ".
Μαρίσα Παρέδες

Η Μαρίσα Παρέδες ("Marisa Paredes", 3 Απριλίου 1946) είναι Ισπανίδα ηθοποιός.

Γεννήθηκε το 1946 στη Μαδρίτη. Έχει πρωταγωνιστήσει σε ταινίες του Πέδρο Αλμοδόβαρ, του Ρομπέρτο Μπενίνι και του Γκιγιέρμο Ντελ Τόρο. Από το 2000 ως το 2003 ήταν πρόεδρος της Ισπανικής Ακαδημίας των Τεχνών και του Κινηματογράφου.

Έχει προταθεί δύο φορές για το βραβείο Γκόγια Α' Γυναικείου ρόλου για τις ταινίες "Cara de acelga" και "Το μυστικό μου λουλούδι" και μία φορά για το βραβείο Σωματείου Ηθοποιών καλύτερου καστ για την ταινία "Η Ζωή Είναι Ωραία".
Περιοχή Σερενγκέτι

Η Περιοχή Σερενγκέτι (Αγγλικά: "Serengeti District", Σουαχίλι: "Wilaya ya Serengeti"), είναι μία από τις επτά περιοχές στην Περιφέρεια Μάρα της Τανζανίας. Η επαρχιακή πόλη διοίκησης, είναι το Μουγκούμου "(Mugumu)". Η Περιοχή, φιλοξενεί ένα από τα διασημότερα καταφύγια αγρίων θηρίων στον κόσμο και υπάρχει μια από τις δυτικές πύλες εισόδου στο πάρκο.

Κατά το 2012, στην Εθνική Απογραφή της Τανζανίας, ο πληθυσμός στην Επαρχία Σερενγκέτι "(Serengeti District)" ήταν 249.420 άτομα.
Καζάν Αρένα

Η Καζάν Αρένα (ρωσικά: Казань Арена, αγγλικά: "Kazan Arena") είναι ένα στάδιο στο Καζάν της Ρωσίας. Ολοκληρώθηκε τον Ιούλιο του 2013 και φιλοξενεί αγώνες ποδοσφαίρου, ειδικά τα εντός έδρας παιχνίδια της Ρουμπίν Καζάν στο Πρωτάθλημα Ρωσίας. Το γήπεδο έχει τη μεγαλύτερη εξωτερική οθόνη στην Ευρώπη.
Περιοχή Ρορύα

Η Περιοχή Ρορύα (αγγλικά: Rorya District, Σουαχίλι: Wilaya ya Rorya), είναι μια από τις επτά περιοχές στην Περιφέρεια Μάρα "(Mara Region)" της Τανζανίας. Η επαρχιακή πρωτεύουσα της περιφέρειας είναι στην πόλη Ίγκρι Τζούου "(Ingri Juu)", ενώ η μεγαλύτερη πόλη είναι η Σιράτι "(Shirati)".

Η περιοχή δημιουργήθηκε το 2007 από ένα τμήμα της Περιοχής Ταρίμε "(Tarime District)". Συνορεύει προς τα βόρεια με την Κένυα, στα ανατολικά με την Περιοχή Ταρίμε "(Tarime District)", στα νότια με την Περιοχή Μπουτιάμα "(Butiama District)" και την Αστική Περιοχή Μουσόμα "(Musoma Urban District)" δυτικά με τη Λίμνη Βικτόρια "(Lake Victoria)" και την Ουγκάντα "(Uganda)".

Η πλειοψηφία των κατοίκων στην Επαρχία Ρορύα "(Rorya District)", είναι από την φυλή Λούο "(Luo tribe)". Άλλες εθνοτικές ομάδες είναι οι Κουρύα "(Kurya)", Κίνε "(Kine)", Σιμπίτι "(Simbiti)" και Σούμπα "(Suba)". 

Κατά το 2012, σύμφωνα με την Εθνική Απογραφή της Τανζανίας, ο πληθυσμός στην Περιοχή Ρορύα "(Rorya District)", ήταν 265.241 άτομα.
Προβάλινθος

Η Προβάλινθος (), (ο δήμος: Προβαλίνθου) ήταν αρχαίος οικισμός - πόλη και δήμος της Πανδιονίδας (περιοχή της Αρχαίας Αττικής και φυλή της αρχαίας Αθήνας).
Αν Σέρινταν

Η Αν Σέρινταν (αγγλικά: "Ann Sheridan", 21 Φεβρουαρίου 1915 - 12 Ιανουαρίου 1967) ήταν Αμερικανίδα ηθοποιός και τραγουδίστρια. Πρακτικά η καριέρα της ξεκίνησε το 1934 και διήρκεσε έως και τον θάνατό της, αρχικά στον κινηματογράφο, αργότερα και στην τηλεόραση. Αξιοσημείωτα έργα της θεωρούνται, μεταξύ άλλων: το "Κολασμένες Ψυχές" (1938),το "Απρόσκλητος διάβολος" (1942) και το "Έγκλημα χωρίς τιμωρία" (1942). Επίσης, ιδιαίτερα γνωστή ήταν και ως μοντέλο pin-up, μάλιστα σε μία εβδομάδα είχε δεχτεί 250 προτάσεις γάμου.
Στειρία

Η Στειρία ή "Στείρια" ή "Στειριά" ή "Στιρία" ή "Στηριά" (), (ο δήμος: Στειρίας) ήταν αρχαίος οικισμός - πόλη και δήμος της Πανδιονίδας (περιοχή της Αρχαίας Αττικής και φυλή της αρχαίας Αθήνας).
Ομοσπονδία Ερασιτεχνικού Ποδοσφαίρου Ουκρανίας

Η Ομοσπονδία Ερασιτεχνικού Ποδοσφαίρου Ουκρανίας (ουκρανικά: Асоціація аматорського футболу України, ААФУ) ιδρύθηκε στις 2 Μαρτίου του 1998. Στο πλαίσιο της συμφωνίας με την Ομοσπονδία Ποδοσφαίρου της Ουκρανίας (ФФУ), είναι εξουσιοδοτημένη να διοργανώνει το Πανουκρανικό Εθνικό Πρωτάθλημα και το Κύπελλο ερασιτεχνικών ομάδων ποδοσφαίρου. Είναι επιφορτισμένη με το τέταρτο επίπεδο του συστήματος ποδοσφαιρικών πρωταθλημάτων Ουκρανίας, που αποτελεί το κορυφαίο επίπεδο για ερασιτεχνικά σωματεία.
Δρομόμετρο

Δρομόμετρο ονομάζεται το ναυτιλιακό όργανο, το οποίο μετράει την ταχύτητα του πλοίου. Πρόκειται για όργανο παρόμοιο με το κοντέρ των αυτοκινήτων και των μοτοσυκλετών. Η μονάδα μέτρησης της ταχύτητας που αποτυπώνεται στα δρομόμετεα είναι ο κόμβος, ο οποίος αντιστοιχεί με ένα ναυτικό μίλι την ώρα.
Πάολο Σορεντίνο

Ο Πάολο Σορεντίνο ("Paolo Sorrentino", 31 Ιανουαρίου 1970) είναι Ιταλός σκηνοθέτης και σεναριογράφος.

Γεννήθηκε το 1970 στη Νάπολι. Η πιο γνωστή του ταινία είναι "Η Τέλεια Ομορφιά", που απέσπασε Όσκαρ, BAFTA και Χρυσή Σφαίρα καλύτερης ξενόγλωσσης ταινίας.
Ταρίμε

Η πόλη Ταρίμε (αγγλικά: "Tarime town", σουαχίλι: "Mji wa Tarime"), βρίσκεται στην Περιοχή Ταρίμε "(Tarime District)", της Περιφέρειας Μάρα "(Mara Region)", στα βορειοδυτικά της Τανζανίας.

Η πόλη είναι η επαρχιακή έδρα στην Περιοχή Ταρίμε "(Tarime District)". Η κύρια συνοριακή πρόσβαση μεταξύ της Τανζανίας και της Κένυας στο Σιράρι "(Sirari)", απέχει από την Ταρίμε "(Tarime)", λιγότερα από 20 χλμ. και η πρόσβαση σε αυτή, μπορεί να γίνει από τον ασφαλτοστρωμένο οδικό κορμό T4.

Κατά το 2002, στην Εθνική Απογραφή της Τανζανίας, ο πληθυσμός στην πόλη Ταρίμε "(Tarime)" ήταν 29.339 άτομα.

Κατά την Εθνική Απογραφή της Τανζανίας του 2012, ο πληθυσμός της πόλης Ταρίμε "(Tarime)", απαρτίζεται από τα Αστικά Τμήματα (παρατίθενται παρακάτω τα Αστικά Τμήματα και σε παρένθεση ο πληθυσμός των [κατά την απογραφή του 2012], η έκτασή τους [σε τ.χλμ.] και η πυκνότητα του πληθυσμού [ανά τ.χλμ.]):

* "Bomani" (9.165 άτομα, έκταση: 3,5 τ.χλμ. – πυκνότητα: 2.618,9 άτομα ανά τ.χλμ.)
* "Sabasaba" (11.524 άτομα, έκταση: 1,97 τ.χλμ. – πυκνότητα: 5.860,8 άτομα ανά τ.χλμ.) και
* "Nyamisangura" (12.742 άτομα, έκταση: 5 τ.χλμ. – πυκνότητα: 2.548,7 άτομα ανά τ.χλμ.)

ήταν 33.431 άτομα.
21 γραμμάρια

Τα 21 γραμμάρια είναι ταινία του 2003 σε σκηνοθεσία του Αλεχάντρο Γκονσάλες Ινιάριτου και σενάριο του Γκιγιέρμο Αριάγα. 

Ο τίτλος της αναφέρεται στα 21 γραμμάρια που χάνει ο άνθρωπος την ώρα που πεθαίνει, το υποτιθέμενο βάρος της ψυχής.

Είναι η δεύτερη της τριλογίας του θανάτου του σκηνοθέτη (η πρώτη είναι οι "Χαμένες αγάπες" και η τρίτη η "Βαβέλ").
Google Books

Η Google Books (παλαιότερα γνωστή ως Google Book Search και Google Print) είναι υπηρεσία της Google Inc. με αναζήτηση πλήρους κειμένου βιβλίων και περιοδικών που έχει σαρώσει η Google με τη χρήση οπτικής αναγνώρισης χαρακτήρων (OCR) και έχουν αποθηκευτεί στην ψηφιακή της βάση δεδομένων. Τα βιβλία παρέχονται είτε από τους εκδότες και συγγραφείς, μέσω του Προγράμματος Συνεργατών της Google Books, είτε από τους εταίρους της βιβλιοθήκης της Google. Επιπλέον, η Google συνεργάζεται με μια σειρά από εκδότες περιοδικών για την ψηφιοποίηση των αρχείων τους.
Μπούνγκου

Οι Μπούνγκου "(Bungu)", είναι μια εθνοτική και γλωσσική ομάδα η οποία εδρεύει στην Περιοχή Τσούνυα "(Chunya District)" στην Περιφέρεια Μπέυα "(Mbeya Region)" της νοτιο-δυτικής Τανζανίας.
Λορένσο Βίγας

Ο Λορένσο Βίγας (1967) είναι Βενεζουελάνος σκηνοθέτης, σεναριογράφος και παραγωγός.

Η πρώτη του μεγάλου μήκους ταινία, "Από μακριά" (Desde allá), κέρδισε τον Χρυσό Λέοντα στο Διεθνές Φεστιβάλ Κινηματογράφου Βενετίας και το Βραβείο Σεναρίου στο Φεστιβάλ Κινηματογράφου Θεσσαλονίκης.
Μπουρούνγκε

Οι Μπουρούνγκε "(Burunge)", είναι μια μεγάλη εθνοτική ομάδα η οποία ζει στην Περιοχή Κοντόα "(Kondoa District)" στην Περιφέρεια Ντοντόμα "(Dodoma Region)" και νοτιοανατολικά της Περιφέρειας Μανυάρα "(Manyara Region)" της κεντρικής Τανζανίας.

Ως μητρική ομιλούν την γλώσσα Μπουρούνγκε "(Burunge)", η οποία ανήκει στο νότιο-Κουσιτικό κλάδο της Αφρο-Ασιατικής οικογένειας και η οποία γλώσσα, είναι εντελώς διαφορετική από τις Μπαντού ομιλούμενες γλώσσες.
Μπένα

Οι Μπένα "(Bena)" (πληθυντικός Ουαμπένα "(Wabena)"), είναι μια μεγάλη εθνοτική και γλωσσική ομάδα η οποία ζει στις Περιφέρειες Ντζόμπε "(Njombe Region)" και Ιρίνγκα "(Iringa Region)" της νότιο-κεντρικής Τανζανίας, οι οποίοι ομιλούν την γλώσσα Μπένα "(Bena language)" των Μπαντού.
Cannibal Holocaust

To Cannibal Holocaust (γνωστό και ως "Το ολοκαύτωμα των κανίβαλων") είναι ιταλική exploitation ταινία τρόμου, του 1980. Τη σκηνοθεσία την υπέγραψε ο Ρουτζέρο Ντεονάτο, ενώ το σενάριο το έγραψε ο Τζιανφράνκο Κλερίσι. Πρωταγωνιστούν οι Καρλ Γκάμπριελ Γιορκ, Ρόμπερτ Κέρμαν, Φρανσέσκα Κιάρντι και Πέρι Πίρκανεν. Η ταινία είναι εμπνευσμένη από τη δουλειά του Γκουαλτιέρο Τζακοπέττι, στις ταινίες Mondo. Η ταινία, κυρίως, γυρίστηκε στο τροπικό δάσος του Αμαζονίου, στην πλευρά της Κολομβίας, μάλιστα στα πλάνα συμμετείχαν και γηγενείς λαοί, στο πλευρό των Ιταλών και των Αμερικανών ηθοποιών.

Η ταινία επικεντρώνεται σε μία ομάδα που γύριζε ντοκυμαντέρ στον Αμαζόνιο, σχετικά με μία φυλή κανιβάλων, η οποία, δε γύρισε ποτέ. Τότε ξεκίνησε μία ασποτολή διάσωσης από τη Νέα Υόρκη, ώστε να βρεθεί η ομάδα, η οποία θα μπορούσε να βρει τουλάχιστον τον υλικό που είχαν κάνει απολεσθέντες. Τελικά, ένας ανθρωπολόγος που συνόδευε την ομάδα διάσωσης βλέπει ό,τι ήταν γυρισμένο και δεν νιώθει απέχθεια για την ομάδα και τους τρόπους με τους οποίους συμπεριφέρθηκε στον γηγενή πληθυσμό.

Λόγω των ρεαλιστικών βίαιων σκηνών, η ταινία δέχτηκε εξαιρετικά μεγάλη λογοκρισία. Μετά την πρεμιέρα του στην Ιταλία, ο σκηνοθετής συνελήφθη από τις αρχές, λόγω της αισχρότητας του φιλμ. Κατόπιν, δέχτηκε ξανά κατηγορίες, επειδή, λένε, ότι γύριζε snuff ταινία, δηλαδή ότι οι ηθοποιοί δολοφονήθηκαν πραγματικά, όμως απεδείχθη ότι η σκηνές φόνων στην ταινία είχαν γυριστεί με σκηνοθετικά τρικ, μόνο και μόνο για να γίνει πιο εντυπωσιακή η εν λόγω ταινία. Αν και ο σκηνοθέτης αθωώθηκε, το έργο απαγορεύτηκε τόσο στην Ιταλία όσο και στην Αυστραλία μεταξύ πολλών άλλων χωρών, ελέω της τόσο αληθοφανής σεξουαλικής κακοποίησης και της βιαιότητας απέναντι σε ζώα. Με το πέρας των χρόνων, σε ορισμένα κράτη ήρθη η απαγόρευση, όμως υπάρχουν ακόμα πολλά που τη διατηρούν. Οι κριτικοί είπαν ότι το έργο επικεντρώνεται και σχολιάζει τον πολιτισμό στις αναπτυγμένες κοινωνίες και τον συγκρίνει με αυτόν στις υποανάπτυκτες κοινωνίες.
Ουουέμπα

Η Ουουέμπα "(Uwemba)", είναι πόλη και Τμήμα στην Περιοχή Ντζόμπε "(Njombe District)", της Περιφέρειας Ντζόμπε "(Njombe Region)", στα Νότια Υψίπεδα "(Southern Highlands)" της Τανζανίας.

Κατά το 2012, στην Εθνική Απογραφή της Τανζανίας, ο πληθυσμός ήταν 130.223 άτομα.

Η Ουουέμπα ("Uwemba") έχει ένα μεγάλο μοναστήρι Βενεδικτίνων και Γυμνάσιο. Είναι ένας τόπος που απαρτίζεται από κατοικίες, σχολείο, εκκλησία, νοσοκομείο και άλλες εγκαταστάσεις που λειτουργούν από μια θρησκευτική ομάδα με σκοπό την παροχή φιλανθρωπικών υπηρεσιών και τη διάδοση της θρησκείας.

Οι οικονομικές της δραστηριότητες, περιλαμβάνουν την καλλιέργεια (πατατών, αραβοσίτου, σίτου) και τις επιχειρήσεις.
Βάιολετ Όκλεϊ

Η Βάιολετ Όκλεϊ (10 Ιουνίου 1874 – 25 Φεβρουαρίου 1961) ήταν η πρώτη Αμερικανίδα που της ανετέθη να φιλοτεχνήσει τοιχογραφία με δημόσια χορηγία. Κατά το πρώτο τέταρτο του 20ου αιώνα ήταν γνωστή ως πρωτοπόρος στην διακόσμηση τοιχογραφίας, σε έναν τομέα που ασκείτο αποκλειστικά από άνδρες. Η Όκλεϊ διακρίθηκε σε τοιχογραφίες και βιτρό σχέδια που αντλούσαν θέματα από την ιστορία και τη λογοτεχνία αναβιώνοντας το Αναγεννησιακό στυλ.
Μπέτι Φιλντ

Η Μπέτι Φιλντ ("Betty Field", 8 Φεβρουαρίου 1913 - 13 Σεπτεμβρίου 1973) ήταν Αμερικανίδα ηθοποιός του θεάτρου και του κινηματογράφου. Η θεατρική της καριέρα ξεκίνησε το 1934, με το έργο "She Loves Me Not", στη σκηνή του Λονδίνου. Το 1939, ξεκίνησε και στον κινηματογράφο, ενώ με τον ρόλο της στην ταινία "Άνρθωποι και ποντίκια", καθιερώθηκε ως μία δραματική ερμηνεύτρεια.
Μπούντα

Η πόλη Μπούντα (Αγγλικά: "Bunda town", Σουαχίλι: "Mji wa Bunda"), χρησιμεύει ως η πρωτεύουσα στην Περιοχή Μπούντα "(Bunda District)", της Περιφέρειας Μάρα "(Mara Region)", στα βορειοδυτικά της Τανζανίας.

Προγενέστερα, η πόλη ήταν το διοικητικό τμήμα της Επαρχίας Μπούντα "(Bunda District)", αλλά το 2007, η πόλη αποκόπηκε από την Περιοχή. Κατά το 2002, η πόλη αριθμούσε 40.404 άτομα, ενώ το 2012, ο πληθυσμός της ήταν 63.001 άτομα. 

Η πόλη Μπούντα "(Bunda)", απαρτίζεται από τέσσερα Μεικτά Τμήματα (παρατίθενται παρακάτω τα Μεικτά Τμήματα και σε παρένθεση ο πληθυσμός των [κατά την απογραφή του 2012], η έκτασή τους [σε τ.χλμ.] και η πυκνότητα του πληθυσμού [ανά τ.χλμ.]):

* "Balili" (15.524 άτομα, έκταση: 31,15 τ.χλμ. – πυκνότητα: 498,3 άτομα ανά τ.χλμ.) 
* "Bunda Mjini" (17.280 άτομα, έκταση: 4,36 τ.χλμ. – πυκνότητα: 3.960,8 άτομα ανά τ.χλμ.)
* "Bunda Stoo" (12.632 άτομα, έκταση: 48,27 τ.χλμ. – πυκνότητα: 261,7 άτομα ανά τ.χλμ.) 
* "Nyasura" (17.565 άτομα, έκταση: 18,34 τ.χλμ. – πυκνότητα: 957,9 άτομα ανά τ.χλμ.)
Από το 1990 η πόλη Μπούντα "(Bunda)", έχει φιλική σχέση με το Νορβηγικό Δήμο Τίνγκβολ "(Tingvoll)". Το 2007, ο συνεταιρισμός διευρύνθηκε μέσω ενος προγράμματος ο οποίος έχει ως τίτλο "Municipal International Co-Operation". Ο συνολικός στρατηγικός στόχος του προγράμματος, είναι η βελτίωση της διοίκησης, των υπηρεσιών και η μέθοδος είναι να τονωθεί η συνεργασία μεταξύ των τοπικών αρχών στην Τίνγκβολ "(Tingvoll)" και την Μπούντα "(Bunda)". Το πρόγραμμα περιλαμβάνει άλλα 15 ζεύγη δήμων.
Άδα Κολάου

Η Άδα Κολάου (Ada Colau, Βαρκελώνη, 3 Μαρτίου 1974) είναι Καταλανή πολιτικός και ακτιβίστρια, δήμαρχος της Βαρκελώνης από τον Ιούνιο του 2015, μέλος και μία από τις πιο αναγνωρίσιμες προσωπικότητες της πολιτικής πλαταφόρμας Βαρκελώνη από Κοινού. Έχει υπάρξει ιδρύτρια και μέλος της κοινωνικής πλαταφόρμας των Θυμάτων της Υποθήκης (2008-2013) υπέρ του δικαιώματος των πολιτών στην κύρια κατοικία και κατά των εξώσεων και του παρατηρητηρίου DESC. Αναφορικά με το μέλλον της Καταλονίας υποστηρίζει την διεξαγωγή δημοψηφίσματος ενώ έχει συμμετάσχει στη συγγραφή τριών βιβλίων.
Από μακριά

To Από μακριά (πρωτότυπος τίτλος: Desde allá) είναι βενεζουελάνικη ταινία του 2015 σε σκηνοθεσία και σενάριο του Λορένσο Βίγας.

Είναι η πρώτη ταινία μεγάλου μήκους του σκηνοθέτη.
Γκράους

Το Γκράους (ισπανικά και καταλανικά: "Graus" , ή ) είναι δήμος και πόλη της Ισπανίας, που βρίσκεται στην επαρχία της Ουέσκας, στην αυτόνομη κοινότητα της Αραγωνίας. Η πόλη του Γκράους είναι η διοικητική πρωτεύουσα της περιοχής, μία από τις περιοχές της Αραγωνίας στην οποία σώζεται η Αραγωνική γλώσσα.
Όλιβερ Χιρσμπίγκελ

Ο Όλιβερ Χιρσμπίγκελ ("Oliver Hirschbiegel", 1957) είναι Γερμανός σκηνοθέτης και σεναριογράφος.

H πρώτη του μεγάλου μήκους ταινία είναι "Το Πείραμα", που κυκλοφόρησε το 2001 και τον έκανε γνωστό. Επίσης, είναι ο δημιουργός της ταινίας "Η πτώση", που ήταν υποψήφια για το Όσκαρ καλύτερης ξενόγλωσσης ταινίας. To 2013 σκηνοθέτησε την ταινία "Diana", που αναφέρεται στη ζωή της πριγκίπισσας Νταϊάνα και την υποδύθηκε η Ναόμι Γουότς.
The Rolling Stones Rock and Roll Circus

Το The Rolling Stones Rock and Roll Circus είναι ζωντανά ηχογραφημένο άλμπουμ και βίντεο του βρετανικού ροκ συγκροτήματος The Rolling Stones, το οποίο κυκλοφόρησε στις 14 Οκτωβρίου 1996 μέσω της δισκογραφικής εταιρείας "ABKCO".
Λεωνίδας Φιλιππίδης

Ο Λεωνίδας Φιλιππίδης (1898 - 1973) ήταν Έλληνας θρησκειολόγος και πανεπιστημιακός. Διετέλεσε πρύτανης του Πανεπιστημίου Αθηνών κατά το ακαδημαϊκό έτος 1965 - 1966.
Σαβιέ Τρίας

Ο Σαβιέ Τρίας (Xavier Trias i Vidal de Llobatera, προφορά: [ʃəβiˈe ˈtɾi.əs], Βαρκελώνη, 5 Αυγούστου 1946) είναι Καταλανός πολιτικός, μέλος του Δημοκρατικού Καταλανικού Κόμματος, δήμαρχος της Βαρκελώνης μεταξύ 2011 και 2015, υπουργός των κυβερνήσεων του Ζόρδι Πουζόλ και εκπρόσωπος της Σύγκλισης και Ένωσης στο Ισπανικό Κοινοβούλιο.
Θόρβαλντ Στάουνινγκ

Ο Θόρβαλντ Στάουνινγκ ήταν πολιτικός που διετέλεσε ως Πρωθυπουργός της Δανίας τις περιόδους 1924 με 1926 και ξανά το 1929 με 1942, οπότε και πέθανε. Ήταν ο πρώτος πρωθυπουργός από τους Σοσιαλδημοκράτες και εξασφάλισε ευρεία αποδοχή στο κόμμα με την θέσπιση σημαντικών νόμων για την οικονομία και για την κρατική πρόνοια.

Υπό την ηγεσία του, η Δανία απέκτησε κρατικά κοινωνικά προγράμματα, μείωσε τις στρατιωτικές δαπάνες και αναδιοργάνωσε τον ποινικό κώδικα της κρατικής αστυνομίας. Είναι ο μακροβιότερος πρωθυπουργός της ιστορίας της Δανίας.

Οι Άλπες Στάουνινγκ, οροσειρά στην Δανία, ονομάστηκαν προς τιμήν του.
ΦΚ Τιράσπολ

Η ΦΚ Τιράσπολ (μολδαβικά: "FC Tiraspol") ήταν ποδοσφαιρικός σύλλογος με έδρα το Τιράσπολ της Μολδαβίας. Μετείχε στην Εθνική Κατηγορία, την κορυφαία κατηγορία στο μολδαβικό ποδόσφαιρο.

Ιδρύθηκε το 1992 ως "Κονστρουκτόρουλ Κισινάου" (Constructorul Chișinău), ενώ εισήλθε στην Εθνική Κατηγορία την περίοδο 1995-96, κερδίζοντας το μοναδικό τίτλο της την περίοδο 1996–97, όπως και το Κύπελλο Μολδαβίας το 1996 και το 2000. Το 2001 ο σύλλογος μεταφέρθηκε στο Τσιομπούρτσιου πριν από τη μετάβαση στο Τιράσπολ ένα χρόνο μετά. Παρά το γεγονός ότι οι δύο οικισμοί βρίσκονται στην ημιαυτόνομη δημοκρατία της Υπερδνειστερίας, οι σύλλογοι των περιοχών αυτών μετέχουν στο μολδαβικό σύστημα ποδοσφαιρικών πρωταθλημάτων.

Το 2015, οι ιθύνοντες της ομάδας ανακοίνωσαν τη διάλυση του συλλόγου, ο οποίος το τελευταίο διάστημα αντιμετώπιζε σοβαρά οικονομικά προβλήματα.
Μπρέιντι Κόρμπετ

Ο Μπρέιντι Κόρμπετ (1988) είναι Αμερικανός ηθοποιός, σκηνοθέτης, σεναριογράφος και παραγωγός.

Έχει συμμετάσχει σε ταινίες σκηνοθετών όπως ο Μίχαελ Χάνεκε, ο Γκρεγκ Αράκι, ο Ολιβιέ Ασαγιάς και ο Λαρς φον Τρίερ.

Το 2015 κυκλοφόρησε το πρώτο έργο που έχει σκηνοθετήσει και γράψει ο ίδιος, το "The Childhood of a Leader", που κέρδισε στο 72o Φεστιβάλ της Βενετίας το Βραβείο Λουίτζι Ντε Λαουρέντις και το Βραβείο καλύτερου σκηνοθέτη του τμήματος Ορίζοντες.
Μόσφελσμπερ

Το Μόσφελσμπερ (ισλανδικά: "Mosfellsbær") είναι πόλη στα νοτιοδυτικά της Ισλανδίας, 12 χιλιόμετρα (7 μίλια) ανατολικά της πρωτεύουσας της χώρας, Ρέικιαβικ.
Ούνγκμεναφελαγκ Γκρίνταβικουρ

H Ούνγκμεναφελαγκ Γκρίνταβικουρ (ισλανδικά: "Ungmennafélag Grindavíkur", UMFG) είναι αθλητικός σύλλογος με έδρα το Γκρίνταβικ της Ισλανδίας. Ιδρύθηκε το 1935. Ο σύλλογος διαθέτει έξι αθλητικά τμήματα σε ποδόσφαιρο (Κνάτσπιρνουντεϊλντ ΟΜΦΓ), καλαθοσφαίριση, τζούντο, κολύμβηση, ταεκβοντό και γυμναστική.
Γκρίνταβικ

Το Γκρίνταβικ (ισλανδία: "Grindavík") είναι ένα ψαροχώρι στη νότια χερσόνησο στα νοτιοδυτικά παράλια της Ισλανδίας. Είναι μία από τις λίγες πόλεις με λιμάνι σε αυτή την ακτή. Οι περισσότεροι από τους κατοίκους εργάζονται στον κλάδο της αλιείας.
Άλμπερτ Φίνεϊ

O Άλμπερτ Φίνεϊ ("Albert Finney", 9 Μαΐου 1936 - 8 Φεβρουαρίου 2019) ήταν Άγγλος ηθοποιός.

Γεννήθηκε το 1936 και είναι απόφοιτος της Βασιλικής Ακαδημίας Δραματικών Τεχνών του Λονδίνου. Έχει βραβευτεί με Χρυσή Σφαίρα, με BAFTA, με Έμμυ και με SAG και ήταν τέσσερις φορές υποψήφιος για Όσκαρ Α' ανδρικού ρόλου. Πέθανε στις 8 Φεβρουαρίου 2019 ύστερα από σύντομη ασθένεια.
Αιθαλίδες

Οι Αιθαλίδες ή η "Αιθαλία" (), (ο δήμος: Αιθαλιδών) ήταν αρχαίος οικισμός - πόλη και δήμος της Λεοντίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Αιθαλίδες) ονομάζονταν οι δημότες του δήμου αυτού.
Σομοντάνο

Η περιοχή προστατευόμενης ονομασίας προέλευσης Σομοντάνο στην επαρχία της [[Ουέσκα]]ς, στην περιοχή της [[Αραγωνία]]ς, στην Ισπανία
Οι 4 περιοχές με [[Προστατευόμενη ονομασία προέλευσης|ΠΟΠ]] παραγωγής κρασιού με ένδειξη «"Denominación de Origen»" στην περιοχή της Αραγωνίας (Ισπανία)
Το Σομοντάνο (ισπανικά: "Somontano") είναι γεωγραφική περιοχή στην Ισπανία και Προστατευόμενη Ονομασία Προέλευσης (ΠΟΠ) με την ένδειξη «"Denominación de Origen»" για τους οίνους της περιοχής, η οποία δημιουργήθηκε το 1984. Η περιοχή βρίσκεται στην περιφέρεια με το ίδιο όνομα, στην επαρχία της Ουέσκας (στην Αραγωνία). Συνορεύει με τις περιφέρειες των Σοβράρμπε και Ριβαγόρθα στο βορρά, Όγια ντε Ουέσκα στη δύση, Μονέγρος στο νότο, και την περιοχή της Λα Λιτέρα στην ανατολή. Η παραγωγή οίνου είναι επικεντρωμένη στην πόλη Μπαρμπάστρο. Το όνομα «"Somontano»", σύμφωνα με την λατινική ρίζα του, σημαίνει «κάτω από το βουνό» – που καθορίζει απόλυτα αυτή τη γεωγραφική περιοχή που απλώνεται από τους πρόποδες των Πυρηναίων μέχρι την κοιλάδα του ποταμού Έβρου. Η προστατευόμενη ονομασία προέλευσης περιλαμβάνει 43 δήμους, οι περισσότεροι από αυτούς βρίσκονται στην περιοχή Σομοντάνο, και μερικοί από αυτούς συνορεύουν με τις περιοχές Ριβαγόρθα και Μονέγρος. Υπάρχουν πάνω από 4000 εκτάρια αμπελώνων και περίπου 500 ξεχωριστοί παραγωγοί αμπελουργοί.
Ζοάν Κλος

Ο Ζοάν Κλος (Joan Clos i Matheu, Παρέτς δελ Μπαλιές, επαρχία της Βαρκελώνης, 29 Ιουνίου 1949) είναι Καταλανός πολιτικός, διπλωμάτης και ιατρός, μέλος του Κόμματος των Σοσιαλιστών της Καταλονίας. Διατέλεσε δήμαρχος της Βαρκελώνης (τρεις θητείες μεταξύ 1997 και 2006), υπουργός Βιομηχανίας, Τουρισμού και Εμπορίου της κυβέρνησης του Χοσέ Λουίς Ροδρίγεθ Θαπατέρο (2006-2008), βουλευτής στο Ισπανικό Κοινοβούλιο (2008) και πρέσβης της Ισπανίας στην Τουρκία και το Αζερμπαϊτζάν. Από το 2010 είναι διευθύνων σύμβουλος του προγράμματος του ΟΗΕ για τον ανθρώπινο εποικισμό (UN-Habitat) ενώ έχει υπάρξει πρόεδρος και μέλος έτερων οργανισμών πόλεων όπως το Metropolis.
Τα σύννεφα του Σιλς Μαρία

Το Τα σύννεφα του Σιλς Μαρία (πρωτότυπος τίτλος: Clouds of Sils Maria ή Sils Maria) είναι ταινία του 2014 σε σενάριο και σκηνοθεσία του Ολιβιέ Ασαγιάς.
Πανεπιστήμιο του Νότιγχαμ

Το Πανεπιστήμιο του Νότιγχαμ (αγγλ. "University of Nottingham") είναι δημόσιο ερευνητικό Πανεπιστήμιο, με έδρα το Νότιγχαμ της Αγγλίας στο Ηνωμένο Βασίλειο. Ιδρύθηκε με την ονομασία «Πανεπιστημιακό Κολλέγιο του Νότιγχαμ» το 1881. Έχει περίπου 44.000 φοιτητές και 9.000 άτομα προσωπικό με συνολική περιουσία 689,80 εκατομμύρια ευρώ κατά την περίοδο 2014/15, έσοδα εκ των οποίων τα 138,89 εκ. προέρχονται από επιχορηγήσεις για έρευνα και συμβάσεις. Τον Νότιγχαμ χωρίζεται σε πέντε βασικές σχολές στις οποίες περιλαμβάνονται πάνω από 50 σχολές, τμήματα ειδκοτήτων, ερευνητικά κέντρα και ινστιτούτα. Πολλά από τα προγράμματα σπουδών που προσφέρει κατατάσσονται συχνά στο ΤΟΡ 10 του Ηνωμένου Βασιλείου όπως αυτά των Οικονομικών, Νομικής και Ιατρικής. Το Πανεπιστήμιο ανήκει σε ένα από τα 12 ελίτ Ινστιτούτα Εκπαίδευσης, φιλοξενώντας κάποιους από τους καλύτερους φοιτητές της χώρας. Στο ιστορικό του συμπεριλαμβάνονται 3 Νομπελίστες, ένας με Βραβείο Τέρνερ και ένας με Βραβείο "Gabor Medal". Είναι μέλος των "the Association of Commonwealth Universities", "the Virgo Consortium", "the European University Association", "the Russell Group", "Universities UK", "Universitas 21" και συμμετέχει στο "Sutton Trust" Summer School Programme ως μέλος του "Sutton 13". Για το έτος 2017 βρίσκεται στη 21η θέση ανάμεσα σε 127 Πανεπιστήμια του Ηνωμένου Βασιλείου ενώ για τις Επιστήμες των Οικονομικών στην 9η και της Νομικής στην 10η. Έκτος από την έδρα του στην Αγγλία διαθέτει και παραρτήματα σε Κίνα και Μαλαισία.
Ρωσικό Πρωτάθλημα Επιτραπέζιας Αντισφαίρισης

Το Ρωσικό Πρωτάθλημα Επιτραπέζιας Αντισφαίρισης (ρωσικά: "Чемпионат России по настольному теннису") είναι το εθνικό ατομικό πρωτάθλημα στην επιτραπέζια αντισφαίριση της Ρωσίας, που διοργανώνεται από την Ρωσική Ομοσπονδία Επιτραπέζιας Αντισφαίρισης (Федерация настольного тенниса России).

Πραγματοποιείται κάθε χρόνο και αναδεικνύει τους πρωταθλητές Ρωσίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Διεξήχθη για πρώτη φορά το 1992 μετά την κατάρρευση της Σοβιετικής Ένωσης και αντικατέστησε το ομώνυμο Πρωτάθλημα Επιτραπέζιας Αντισφαίρισης που είχε διοργανωθεί για πρώτη φορά το 1951.